Tlatsa letlapa kaofela ntle le ho hlafuna kaha le na le tatso e bohloko. Hape, ho hlafuna meriana ho ka fokotsa katleho ea eona. 9 Bibele e bolela’ng ha e re “ba maikutlo a bonolo . . . ba tla rua lefatše”? E bolela hore barutuoa ba Jesu bao e leng batlotsuoa ba tla rua lefatše ka hore e be marena le baprista ’me ba le buse. (Tšen. 20:6) Ho boetse ho na le bahlanka ba bang ba bangata ba Molimo ba sa tl’o ea leholimong. Bona ba tla rua lefatše ka hore ba phele ho lona ka ho sa feleng ba phethahetse ba bile ba thabile. Bana ke bona bao Jesu a ileng a re ba thabile hobane ‘ba lapela le ho nyoreloa ho loka.’ (Mat. 5:6) Ha Jehova a se a felisitse bokhopo lefatšeng, ba tla thaba hobane esale ba batla hore ho be le ho loka lefatšeng. (2 Pet. 3:13) Ka nako eo, lintho tsohle tse sitisang batho ho thaba, tse kang tlolo ea molao le bokhopo, li tla be li le sieo ebile li ke ke tsa hlola li e-ba teng.—Pes. 37:17.